**KÚPNA ZMLUVA**

**uzatvorená podľa ustanovenia § 409 a násl. zákona č. 513/1991 Zb. v znení neskorších predpisov, Obchodný zákonník,**

**na dodanie tovaru**

uzatvorená medzi zmluvnými stranami:

Predávajúci:

Sídlo:

IČO:

DIČ:

IČ DPH:

Registrácia:

Štatutárny orgán:

Bankové spojenie:

IBAN:

**a**

Kupujúci: **Lýdia Fedorová**

Sídlo:Nižné Nemecké 140, 072 52 Nižné Nemecké

Právna forma: Samostatne hospodáriaci roľník nezapísaný v OR

Štatutárny orgán: Lýdia Fedorová

IČO: 52239772

DIČ : 1034168828

IČ DPH: SK 1034168828

(ďalej len „kupujúci“)

Článok I

**Predmet zmluvy**

1. Predávajúci sa zaväzuje v rozsahu a za podmienok dohodnutých v tejto zmluve dodať tovar uvedený v bode 3 tohto článku riadne a včas a dodaný tovar odovzdať v čase a mieste uvedenom v článku II tejto zmluvy.
2. Kupujúci sa zaväzuje dodaný tovar prevziať v súlade s ustanoveniami tejto zmluvy, zaplatiť predávajúcemu dohodnutú cenu vo výške a spôsobom uvedeným v článku III tejto zmluvy a poskytnúť predávajúcemu súčinnosť potrebnú na riadne a včasné dodanie tovaru.
3. Tovarom sa pre účely tejto zmluvy rozumie dodanie strojov v súlade s ponukou predloženou v rámci výberu dodávateľa vo verejnom obstarávaní „ ...................................“, ktorý kupujúci uskutočnil v súlade s „Usmernením Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 - 2020“ v aktuálnom znení.
4. Predávajúci je povinný dodať predmet zmluvy v súlade s jeho ponukou, ktorú predložil kupujúcemu ako uchádzač v obstarávaní v súlade s Výzvou na predkladanie ponúk a Súťažnými podkladmi. Predmet plnenia zmluvy je totožný s predmetom zákazky vykonaného obstarávania.

Článok II

**Čas a miesto plnenia**

1. Zmluvné strany sa dohodli, že predávajúci dodá tovar na **základe doručenej záväznej objednávky zo strany kupujúceho**, v ktorej bude určený čas a miesto na dodanie tovaru.
2. Predávajúci je povinný odovzdať tovar prostredníctvom svojho konateľa alebo zástupcu pre odborné záležitosti, príp. iného povereného zamestnanca.
3. Kupujúci prevzatie a prehliadku tovaru potvrdí predávajúcemu podpísaním dodacieho listu, vydaním písomného potvrdenia.
4. Predmetný tovar je až do doby úplného zaplatenia majetkom predávajúceho.
5. Lehota plnenia: termín dodania do 16.6.2025.

Článok III

**Cena a platobné podmienky**

1. Zmluvné strany sa dohodli na celkovej cene za predmet zmluvy, ktorá je ............. **Eur bez DPH**, t.j. .............. **Eur s DPH** (slovom ...........).

|  |  |  |  |
| --- | --- | --- | --- |
| **Názov tovaru** | **Počet ks** | **Cena bez DPH v Eur** | **Cena spolu s DPH v Eur** |
| Rozmetadlo priemyselných hnojív | 1 |  |  |
| Radličkový kyprič pôdy so zásobníkom na aplikáciu hnojív | 1 |  |  |
| **Cena spolu:**  |  |  |  |

Cenu sa kupujúci zaväzuje predávajúcemu uhradiť na bankový účet a to nasledovne:

100% z celkovej ceny za predmet zmluvy po dodaní predmetu zmluvy v čase a mieste plnenia podľa článku II. tejto zmluvy na základe faktúry vystavenej predávajúcim; splatnosť faktúry bude 14 dní po vystavení faktúry.

Článok IV

**Zodpovednosť za vady tovaru**

1. Predávajúci zodpovedá za to, že tovar má v čase jeho odovzdania kupujúcemu dohodnuté vlastnosti podľa tejto zmluvy a spĺňa všetky požadované technické parametre.
2. Predávajúci zodpovedá za vady tovaru, ktoré má tovar v čase jeho prevzatia kupujúcim, ako aj za vady, ktoré sa vyskytnú po prevzatí tovaru v záručnej dobe. Predávajúci zodpovedá aj za vady tovaru vzniknuté po odovzdaní tovaru, ak boli spôsobené porušením jeho povinností.
3. Predávajúci preberá záruku za akosť tovaru. Záručná doba je dohodnutá na obdobie 24 mesiacov.
4. Vady predmetu plnenia, ktoré má tovar v čase prevzatia, musí kupujúci reklamovať písomne u predávajúceho v lehote do 7 pracovných dní odo dňa prevzatia. Pri predávanom tovare, na ktorý predávajúci poskytuje záruku, je kupujúci povinný vady akosti reklamovať do 7 pracovných dní od ich zistenia, najneskôr do konca záručnej lehoty. Písomná reklamácia musí obsahovať aspoň tieto údaje: číslo Kúpnej zmluvy, druh dodaného tovaru, dátum dodania tovaru, opis vady tovaru a ako sa prejavuje.
5. Zmluvné strany sa dohodli, že predávajúci v rámci záručnej doby poskytne záručný servis s nástupom na zásah do 24 hodín bezodplatne na výmenu bežne opotrebovaných náhradných dielov, servisného technika a preventívnych servisných prehliadok podľa pokynov výrobcu stroja.
6. Zmluvné strany sa dohodli, že na úpravu nárokov z vád tovaru sa vzťahujú ustanovenia § 436 až § 441 Obchodného zákonníka.
7. Kupujúci má pri vyskytnutí sa vady tovaru právo voľby z nasledovných nárokov: odstránenie vád opravou tovaru, ak je tento opraviteľný, dodanie náhradného tovaru, ak tovar nie je opraviteľný.

###### Článok V

### Zmluvné pokuty a sankcie

1. V prípade, že predávajúci neodovzdá riadne predmet zmluvy v zmluvnom termíne, kupujúci má právo na zmluvnú pokutu vo výške 0,01 % z ceny predmetu zmluvy bez DPH za každý deň omeškania.
2. V prípade, že je kupujúci v omeškaní s úhradou faktúry, predávajúci má právo na úroky z omeškania v zmysle § 369 Obchodného zákonníka.

###### Článok VI

### Ostatné dojednania

1. Predávajúci sa zaväzuje, že oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere.“ Uvedenú povinnosť musia obsahovať aj zmluvy so subdodávateľmi.
2. Kupujúci má právo bez akýchkoľvek sankcií odstúpiť od zmluvy s predávajúcim v prípade, kedy ešte nedošlo k plneniu zo zmluvy medzi kupujúcim a predávajúcim a výsledky kontroly Poskytovateľa neumožňujú financovanie výdavkov vzniknutých z tohto obstarávania.
3. Kupujúci vyžaduje, aby predávajúci uviedol údaje o všetkých známych subdodávateľoch, údaje o osobe oprávnenej konať za subdodávateľa v rozsahu:

Subdodávateľ: .............................................

Adresa subdodávateľa: .............................................

IČO subdodávateľa: .............................................

Osoba oprávnená konať za subdodávateľa (meno a priezvisko, adresa pobytu, dátum narodenia):

Článok VII

**Záverečné ustanovenia**

1. Zmena tejto zmluvy je možná len na základe písomných dodatkov podpísaných oprávnenými zástupcami oboch zmluvných strán.
2. Táto zmluva je vypracovaná v 3 vyhotoveniach, 1 vyhotovenie pre predávajúceho a 2 vyhotovenia pre kupujúceho.
3. Právne vzťahy neupravené zmluvou sa riadia príslušnými ustanoveniami Obchodného zákonníka a ostatnými všeobecne záväznými právnymi predpismi platnými v Slovenskej republike.
4. Obe strany vyhlasujú, že si zmluvu riadne prečítali, porozumeli jej a na znak súhlasu s jej obsahom pripájajú svoje podpisy.
5. Táto zmluva nadobúda platnosť a účinnosť dňom jej podpísania oprávnenými zástupcami oboch zmluvných strán.

V Nižnom Nemeckom, dňa V ...................., dňa:

.................................................................. ..................................................................

Lýdia Fedorová  *Meno a Priezvisko*

 *spoločnosť*

Prílohy:

Príloha č. 1 Technická špecifikácia a jednotkové ceny

Príloha č. 2 Údaje o subdodávateľoch